دین محمد

دین محمد (9 اکتوبر 1936ء) جنھیں محمد دین کے نام سے بھی جانا جاتا ہے، پاکستانی پہلوان تھے جو پاکستان کے لیے ایشیائی کھیلوں میں پہلا طلائی تمغا جیتنے والے کھلاڑی تھے۔ انھوں نے 1960ء کے گرمائی اولمپکس سمیت متعدد بین الاقوامی مقابلوں میں پاکستان کی نمائندگی کی۔

 پیشہ ورانہ زندگی 
دین 9 اکتوبر 1936ء کو جالندھر، برطانوی ہندوستان میں پیدا ہوئے اور 1947ء میں ہجرت کر کے فیصل آباد، پاکستان آ گئے جہاں انھوں نے اپنے کشتی کے سفد کا آغاز کیا۔ دین محمد 1957ء سے 1960ء تک پاکستان چیمپئن رہے۔ دین محمد نے منیلا میں 1954ء کے ایشیائی کھیلوں میں فلائی ویٹ کشتی میں طلائی تمغا اپنے نام کیا تھا۔ وہ دولت مشترکہ کھیلوں سے کانسی کا تمغا بھی جیتے۔

 اولمپکس 
تصغیر|روم کے 1960ء کے گرمائی اولمپکس میں
انھوں نے 1960ء کے گرمائی اولمپکس میں روم، اٹلی میں شرکت کی۔ ان کھیلوں میں کشتی کے مقابلے تاریخی مقام باسیلیکا آف میکسینٹیوس میں منعقد ہوئے۔

دین محمد نے اولمپکس میں ہلکے وزن (67 کلوگرام) کے زمرے میں حصہ لیا جہاں وہ 24 میں سے مشترکہ طور پر 12ویں نمبر پر رہے۔ ان کے نتائج درج ذیل رہے:
 پہلے مرحلے میں انھوں نے ایران کے ایم تاجیکی کو چِت کر کے شکست دی
 دوسرے مرحلے میں آسٹریلیا کے این اسٹامولیس کو نکات کی بنیاد پر شکست دی
 تیسرے مرحلے میں فرانس کے آر بیئلے کو نکات کی بنیاد پر شکست دی

 سبک دوشی کے بعد 
1968ء میں اپنی سبک دوشی کے بعد دین نے اپنے خاندان سمیت پاکستان سے مانچسٹر، برطانیہ ہجرت کی۔ ان کی شادی بشیرن سے ہوئی۔ ان کے 5 بچے (ندیم، نبیلہ، نکہت، نوید اور نفیس ہیں اور 13 پوتے پوتیاں) ہیں۔ دین محمد نے مانچسٹر میں ایک چھوٹی سی مٹھائی کی دکان شروع کی، نفیس سویٹ سینٹر جس کا نام ان کے سب سے چھوٹے بیٹے نفیس کے نام پر رکھا گیا جو ایک مشہور کرکٹ کھلاڑی تھا۔ بعد ااذظ خاندان نے ایک کھیلوں کی دکان بھی شروع کی، جس کا نام دین محمد کے سب سے چھوٹے بیٹے کے نام پر این ڈی اسپورٹس رکھا گیا۔

 حوالہ جات 

زمرہ:ایشیائی کھیل 1954ء میں تمغا یافتگان
زمرہ:ایشیائی کھیلوں میں طلائی تمغا یافتگان پاکستانی
زمرہ:پاکستان کے اولمپک پہلوان
زمرہ:پاکستانی مارشل آرٹس کی بیوگرافی کے نامکمل مضامین
زمرہ:جالندھر سے کھیل کی شخصیات
زمرہ:دولت مشترکہ کھیل کے پاکستان کے کانسی کے تمغا یافتگان
زمرہ:فیصل آباد کی شخصیات
زمرہ:1936ء کی پیدائشیں
زمرہ:1960ء گرمائی اولمپکس میں پہلوان

زمرہ:بقید حیات شخصیات